CELEX: C2006/326/61
Language: sl
Date: 2006-12-30 00:00:00
Title: Zadeva C-427/06: Predlog za sprejetje predhodne odločbe, ki ga je vložilo Bundesarbeitsgericht (Nemčija) 18. oktobra 2006 — Birgit Bartsch proti Bosch und Siemens Hausgeräte (BSH) Altersfürsorge GmbH

30.12.2006   
            
            
               SL
            
            
               Uradni list Evropske unije
            
            
               C 326/29
            
         Predlog za sprejetje predhodne odločbe, ki ga je vložilo Bundesarbeitsgericht (Nemčija) 18. oktobra 2006 — Birgit Bartsch proti Bosch und Siemens Hausgeräte (BSH) Altersfürsorge GmbH
   (Zadeva C-427/06)
   (2006/C 326/61)
   Jezik postopka: nemščina
   Predložitveno sodišče
   Bundesarbeitsgericht
   Stranki v postopku v glavni stvari
   
      Tožeča stranka: Birgit Bartsch
   
      Tožena stranka: Bosch und Siemens Hausgeräte (BSH) Altersfürsorge GmbH
   Vprašanja za predhodno odločanje
   
               1.
            
            
               
                           a)
                        
                        
                           Ali primarno pravo ES vsebuje prepoved diskriminacije zaradi starosti, katere varstvo morajo sodišča držav članic zagotavljati tudi v primeru, ko morebitno diskriminacijsko dejanje ne izkazuje zveze s pravom Skupnosti?
                        
                     
                           b)
                        
                        
                           V primeru, da bo odgovor na vprašanje 1. a) nikalen:
                           Ali je taka zveza s pravom Skupnosti vzpostavljena s členom 13 ES ali — tudi pred iztekom roka za prenos — z Direktivo Sveta 2000/78/ES z dne 27. novembra 2000 o splošnih okvirih enakega obravnavanja pri zaposlovanju in delu (1)?
                        
                     
         
               2.
            
            
               Ali se v pravu Skupnosti vsebovana prepoved diskriminacije zaradi starosti, ki izhaja iz odgovora na 1. vprašanje, uporabi tudi med zasebnimi delodajalci na eni strani in njihovimi delavci ali upokojenci in njihovimi svojci na drugi strani?
            
         
               3.
            
            
               V primeru, da bo odgovor na 2. vprašanje pritrdilen:
               
                           a)
                        
                        
                           Ali taka prepoved diskriminacije zaradi starosti zadeva tudi ureditev poklicnega pokojninskega zavarovanja, v skladu s katero se zakoncu pokojnika ne prizna pravica do pokojnine, če je več kot 15 let mlajši od pokojnega bivšega delavca?
                        
                     
                           b)
                        
                        
                           V primeru, da bo odgovor vprašanje 2. a) pritrdilen
                           Ali je opravičljivi razlog za tovrstno ureditev lahko ta, da ima delodajalec interes za omejitev tveganj, ki izhajajo iz poklicnega pokojninskega zavarovanja?
                        
                     
                           c)
                        
                        
                           V primeru, da bo odgovor na vprašanje 3. b) nikalen:
                           Ali se morebitni prepovedi diskriminacije zaradi starosti prizna neomejena veljavnost za nazaj, oziroma je za preteklost omejena in če da, kako?
                        
                     
         
      (1)  UL L 303, str. 16.